cyanic-selkie/wikianc huggingface dataset:
Mark Webber
Williams (2005-2006)
Etter to år hos Jaguar Racing, gikk Webber over til Williams før Formel 1-sesongen 2005. Han tok sin første pallplassering med en 3.-plass i Monaco, og endte sesongen på en 10.-plass med 36 poeng. 2006-sesongen ble derimot en skuffelse, hvor Webber kun tok 7 poeng og endte på 14.-plass i sammendraget.
2007
Før 2007-sesongen gikk Webber til Red Bull Racing som lagkamerat til David Coulthard. Han tok sin andre pallplassering i karrieren under Europas Grand Prix, og endte sesongen på en 12.-plass med 10 poeng.
2008
Webber startet sesongen med å måtte gi seg underveis i Australia, men kom så sterkere tilbake med å ta poeng i fem løp på rad, og toppet det med en 4.-plass i Monaco. Canadas Grand Prix ble deretter en nedtur, før Webber tok en 6.-plass i Frankrike. Flere poengløse løp fulgte så, før Webber avsluttet sesongen med tre 8.-plasser i løpene i Belgia, Italia og Japan. Webber endte sesongen, uten å ha tatt noen pallplasser, på 11.-plass med 21 poeng.
2009
Sesongen 2009 startet med en svak 12.-plass i Australia, før de første poengene ble tatt med en 6.-plass i Malaysia. Under Kinas Grand Prix fullførte løpet som nr. 2 etter lagkamerat Sebastian Vettel som vant, men foran Jenson Button. Senere fikk han så en 3.-plass i Spanias Grand Prix, denne gangen foran lagkamerat Vettel. I klassiske Monacos Grand Prix måtte Webber nøye seg med en 5.-plass.
Så fulgte to sterke løp med 2.-plasser både i Tyrkia og Storbritannia, før Webber fikk sin aller første seier noensinne med å vinne Tysklands Grand Prix 2009. Ved starten av løpet, var Webber og Barrichello siden om side på vei mot første sving, da Webber slo hjulene sine inn i brasilianeren, noe som ga Webber en gjennomkjøringsstraff for senere. Mark Webber ble den første australske vinneren i Formel 1 på nesten 30 år trass i sin straff underveis i løpet. Webber fulgte opp seieren ved å havne på 3.-plass i Ungarn, noe som sendte han opp på 2.-plass sammenlagt, da lagkameraten Vettel måtte bryte.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellen:
Denis Donoghue
Denis Donoghue (født 1. desember 1928 i Irland, død 6. april 2021) var en irsk litteraturkritiker. Han er siden slutten av 1970-tallet professor i engelsk ved New York University.
Han ble født inn i en katolsk familie i Tullow i grevskapet Carlow, og vokste opp i Warrenpoint, County Down i Nord-Irland, der faren var med i Royal Ulster Constabulary. Han ble utdannet av det katolsk kristne Christian Brothers University i Newry, County Down.
Dothan
Dothan er en by helt sørøst i Alabama. Dothan er hovedstaden i Houston County. I 2006 var befolkningen 64 053.
Denis Donoghue
Han studerte latin og engelsk ved University College i Dublin, tok endelig eksamen i 1949 og begynte deretter ved det irske Royal Academy of Music. Han tok doktorgraden ved Cambridge University i 1957, returnerte deretter til Dublin, og ble senere ansatt som professor ved universitetet der.
Kolchis
Kolchis (georgisk: კოლხეთი, k'olxeti, gammelgresk: Κολχίς) var et gammelt georgisk kongedømme og en region     i den vestlige delen av dagens Georgia, som spilte en viktig rolle i den etniske og kulturelle dannelsen av den georgiske nasjon og dens undergrupper.
I gresk mytologi var Kolchis hjemlandet til kong Aietes og hans datter Medeia, og stedet er kjent fra myten om Jason og argonautenes reise til Kolchis for å hente det gylne skinn. Det er også det mulige hjemlandet til de mytiske amasonene. Kongedømmets område omfatter idag de georgiske provinsene, Abkhasia, Mingrelia, Svaneti, Racha, Imereti, Guria, Adsjaria, Rize, Trabzon, Artvin og de tyrkiske provinsene.
Kolshisianerne bebodde muligens Kaukakus i midten av bronsealderen.
Blekkspruten Paul
Blekkspruten Paul (født 26. januar 2008 i Atlanterhavet nær Weymouth, Dorset, død 26. oktober 2010 i Oberhausen) var en blekksprut av arten Octopus vulgaris som holdt til i det offentlige akvariet Sea Life i Oberhausen i Tyskland. Paul, som iblant ble omtalt som en «synsk blekksprut» eller som et orakel, var berømt for sine påståtte evner til å forutsi resultatene av fotballkamper som spilte. Blekkspruten Paul døde 26. oktober 2010.
I begynnelsen fikk Paul hele tiden fikk velge mellom en østers som lå i en plastbeholder med Tysklands flagg på og en med motstanderens flagg på. Paul, som sannsynligvis er født i Weymouth i England, men allerede tidlig ble flyttet over til Tyskland, begynte å «spå» allerede til EM i 2008. Der var systemet relativt enkelt, han valgte konsekvent Tyskland, og han bommet dermed i første og siste kamp.
Siden da hadde Paul utviklet seg, og han valgte også bokser med andre flagg enn det tyske. Under VM i Sør-Afrika fikk han mye oppmerksomhet, etter som han i tur og orden valgte rett. Først valgte han Tyskland over Australia, deretter Serbia over Tyskland, så Tyskland over England, og så Tyskland over Argentina. Det ble imidlertid et oppstyr da Paul spiste østersen i beholderen med det spanske flagget på i stedet for det tyske foran semifinalen. Tyske fans kom med trusler om å lage paella av Paul. Hva verre var, hadde blekkspruten rett denne gangen også. Blekkspruten valgte imidlertid det tyske flagget i bronsefinalen og det spanske i finalen, og begge stemte.
Sannsynligheten for at Paul tar rett er i utgangspunktet svært liten, og et veddeselskap anser oddsen for de 7 kampene til å være en til 870. Blant de merkeligste reaksjonene er den til David Spiegelhalter, professor i statistikk, som anså at Paul hadde ødelagt hans livsverk fordi studenter under forelesningene hans stadig viste til Paul da han forklarte hvor liten sannsynlighet det var for å vinne på å tippe.
Dataanalytikeren José Mérida har imidlertid påpekt at det bare trengs 178 individer for å oppnå en sannsynlighet på over 50% for at ett av individene skal gjette alle kampene riktig; og at det helt sikkert var tusener på tusener over hele verden som prøvde å gjette disse resultatene, både mennesker og dyr.
George Kenning
George Kenning (født 23. september 1913, død 3. november 1988) var en amerikansk konsulent, i Norge kjent for sine teorier om ledelse.
Vømmøl’n
Sangenes tekster skal etablere historien om den fiktive bygda Vømmøldalen med omegn. Spellmannslagets hensikt er å skildre livet i Vømmøl og Porselen kommuner og å gi utenforstående kjennskap til kulturen i området. De fleste tekstene er politisk ladet med et populistisk og/eller kommunistisk preg.
George Kenning
Kenning vokste opp på en gård i Wisconsin, nær Chicago. Han begynte som ung ved General Motors' (GM) fabrikk i Janesville. Kenning gjorde karriere i GM og ble i 1950 sendt til Antwerpen i Belgia der han deltok i ledelsen av gjenoppbygging av en av GMs fabrikker. Kenning kom til Norge i 1955 som et ledd i Marshallhjelpen og inspirerte en rekke menn innenfor næringslivet, mange av dem kom etterhvert i svært sentrale posisjoner.
Vømmøl’n
Albumet lå til sammen 49 uker på VG-lista i 1974, 1975 og 2009 med nr. 2 som beste plassering.
George Kenning
De neste 30 årene tilbragte han om lag halvparten av tiden i Norge. Kennings teorier om ledelse er i Norge ofte kjent som «Aker-modellen» eller «Aker-skolen» da Kenning arbeidet mye med datidens verkstedskonsern Akers mekaniske verksted. Hans teori eller tese ble formulert som 31 retningslinjer eller «praxes», for eksempel tese 3: «Faglig dyktighet er ingen lederkvalitet. En leder kan som leder lede hva som helst.»
Vømmøl’n
Sporliste
Tekst og musikk: Kristian Schravlevold
George Kenning
Kenning ble for sin innsats utnevnt til Ridder av 1.klasse av St. Olavs orden.
Vømmøl’n
Sporliste
* Innspilt av Øystein Sunde under en konsert på Bikuben 20. februar 1974
Bonus-CD fra ny-utgivelse i 2009
Vømmøl Live Samfundet, Trondheim 14/12-1974
Innspilt av NRK under Vømmøl Spellmannslags siste konsert på 1970-tallet. Inneholder låter fra albumet Vømmøl'n og oppfølgeren Vømlingen, som ble utgitt i 1975.
All tekst og musikk er skrevet av Kristian Schravlevold.
Cowcaddens undergrunnsstasjon
Cowcaddens undergrunnsstasjon er en stasjon på Glasgows undergrunnsbane som ligger ved Cowcaddens, nord for sentrum. Stasjonen ble åpna i 1896, og modernisert i 1977–1980, da den fikk ny billetthall og heiser. Stasjonen har én plattform med spor på begge sider.
Fra april 2004 til mars 2005 var det 500 000 reisende ved stasjonen.
Karlsøyvær naturreservat
Karlsøyvær naturreservat er et naturreservat i Bodø kommune, Nordland. Naturreservatet omfatter et havområde og noen øyer vest for Kjerringøy, og har siden 2002 status som ramsarområde, på grunn av sin betydning for trekkfugler. Reservatet ble opprettet i 1977 for å verne et kystområde med høy botanisk og ornitologisk bevaringsverdi. Innenfor reservatet finnes betydelige verdier både når det gjelder sjøfugl og innen havstrandsbotanikk. Området er et viktig hekkeområde for sjøfugl, selv om artsutvalget er ordinært. Det er et viktig område for havørn. 42,7 km² av arealet er sjøarealer, det øvrige er landarealer. Det er noe bebyggelse på Karlsøya, og spor etter tidligere e-hus – for ærfugl. Husene på Karlsøya er nå fritidsboliger. Karlsøyvær dyrelivsfredning ble opprettet samtidig med naturreservatet i 1977, og utgjør en 2 km bred buffersone rundt hele reservatet. Dyrelivsfredningen omfatter i alt 72,8 km².
Eje vial
Eje vial er navnet på en rekke gjennomfartsveier i Mexico by. De går fra nord til sør og fra øst til vest, og vice versa, gjennom byen, og fungerer som hovedveier for å krysse byen. De er derfor optimalisert for rask framkommelighet, noe som er nødvendig i en så stor by. Hver eje er et sammenhengende system av flere veier med ulike navn. Ejene har navn og nummer etter hvor de befinner seg i forhold til Eje Central.
Symon Petljura
Symon Vasyljovytsj Petljura (ukrainsk: Симон Васильович Петлюра), født i Poltava, Det russiske keiserrike, død 25. mai 1926 i Paris, Frankrike) var en ukrainsk politiker, utgiver, forfatter og journalist.
Bakgrunn
Symon Petljura var sønn av bykosakker i Poltava. Denne herkomst gav han et bedre utgangspunkt enn de i det store og hele rettsløse bøndene hadde, og det ble slik mulig for ham å studere. Hans foreldre ville at han skulle bli ortodoks prest.
Under sine år 1895 til 1901 i det russisk-ortodokse presteseminare i Poltava sluttet Petljura seg til det hemmelige selskap Hromada (1898). Dette medlemskapet ble ikke oppdaget før i 1901, og da ble han utvist.
Politisk arbeide
Petljura var i 1905 med på å grunnlegge det ukrainske arbeiderparti. Han flyktet i eksil på grunn av sin deltakelse i den ukrainske revolusjonære bevegelsen. Men han vendte tilbake til Det russiske keiserriket etter 1905-revolusjonen.
Han var utgiver av tidsskriftene Slovo og Ukrajinskaja Zjysn mellom 1905 og 1909.
Da Den ukrainske folkerepublikk ble opprettet i juni 1917, ble han republikkens første krigsminister og deltok personlig i den russiske borgerkrigen i kampen mot bolsjevikene.
Men så rykket tyske styrker inn. Under Tysklands okkupasjon av Ukraina i 1918 ble Petljura leder i den all-ukrainske landsunionen. Samme år ble han utnevnt til leder for opprørshæren mot tyskerne, og senere mot både bolsjevikene og Den hvite armé. I 1919 ble han skjøvet tilbake av Anton Denikins hvite armé.
President
Petljura overtok som president etter at Volodymyr Vynnytsjenko trakk seg 11. februar 1919, som følge av at Vinnitsjenko ikke hadde klart å skape enighet innen innen regjeringen. Petljuras styre var preget av et ukrainsk nasjonalt patos, men denne ble kombinert med antisemittisme og pogromer. Kampen mot flere fiender samtidig tvang Petlura å trekke seg tilbake til Polen i 1920.
Han ble senere myrdet av den jødiske anarkisten Sholom Schwartzbard, sannsynligvis som en hevn for de pogromene Petliura var ansvarlig for.
Willy Kristensen
Willy Kristensen (født 25. april 1925 i Stavanger, død 13. november 2013 samme sted) var en norsk fotballspiller i Viking FK. Han spilte én seriekamp i Landsdelsserien (datidens øverste divisjon) i 1948, men det ble hans eneste kamp for klubbens A-lag.
Atle Vervik
Atle Vervik (født 17. august 1961 i Stavanger) var en norsk fotballspiller i Viking FK. Han ble norgesmester for juniorer med Viking i 1979. Han spilte én seriekamp i 1. divisjon i 1980, men det ble hans eneste serieopptreden for klubbens A-lag.
Pliska
Pliska (bulgarsk: Плиска) er en by i Sjumen oblast i Bulgaria og landets første hovedstad. I nyere tid het byen Aboba men den ble omdøpt til Pliska etter at de arkeologiske utgravningene starta og den historiske byen ble oppdaget.
Det historiske Pliska
Pliska var Bulgarias hovedstad mellom 681 og 893. Ifølge en bulgarsk krønike ble byen grunnlagt av khanen Asparuch. Den omtales som Pliskusa av Georgios Kedrenos og Anna Komnena. Den hadde et areal på 23 km² og var omgitt av en vollgrav og jordvoller. Den indre festningas vegger var 2,6 meter tjukke og omkring 12 meter høye.
Pliska ble inntatt av den bysantinske armeen i 811, men de ble snart slått tilbake av khanen Krum i slaget ved Pliska. Khan Omurtag førte inn håndverkere og kunsthåndverkere for å forbedre byen. I 886 grunnla Boris I Pliskas litterære skole (etter 893 Preslavs litterære skole) som ble leda av Naum av Preslav.
892 skjedde det et hedensk opprør i byen, som var leda av kung Vladimir. Etter at opprøret hadde blitt slått ned ble Vladimir avsatt og Boris Is tredje sønn, Simeon, ble satt på tronen. En av hans førsta beslutninger som konge var å flytte hovedstaden til Preslav, en befesta by i nærheten av Pliska, antageligvis på grunn av den sterke hedenske innflytelsen i den gamle hovedstaden.
Ruinene av byen Pliska ligger 3 kilometer nord for den nåværende byen Pliska. Stedet hvor byen lå er i dag et nasjonalt arkeologisk reservat.
Dagens Pliska
Under det osmanske styret hadde den byen som siden 1947 ble kalt Pliska navnet Aboba. I 1925 ble navnet endra til Pliskov, en variant av det nåværende navnet. Byen har en befolkning på 1 124 innbyggere og ligger 146 meter over havet i regionen Sjumen ved den sørlige enden av Ludogorieplatet. Den ligger omtrent 400 kilometer nordøst for Sofia.
Danny Jones
Daniel Alan David «Danny» Jones (født 12. mars 1986 i Bolton) er en britisk sanger, gitarist og låtskriver i det engelske bandet McFly.
Danny Jones spiller i band sammen med Tom Fletcher, Dougie Poynter og Harry Judd. De startet i 2004, og sammen har de hatt syv sanger på toppen av hitlistene i England. De er mest kjent i England og Brasil.
Bandet gikk fra sitt tidligere plateselskap Island Records etter jul i 2007 og startet sitt eget Super Records med slagordet «saving the world, one song at a time». De gav ut sitt første album på eget plateselskap gratis med avisen The Mail on Sunday 20. juli 2008, noe som førte til at de fikk spredd musikken til et bredere publikum enn før. Gutta var stolte av albumet og gav senere ut en luksusutgave med ekstra sanger og en to timer lang DVD fra promotiden og under innspillingen i Australia.
Danny Jones er med på det meste av sangskrivinga sammen med Tom Fletcher. Han har også holdt pennen helt selv på flere låter som rager høyt på favorittlistene til fansen. Den første han selv skrev er «Not Alone» som er å finne på Room On The Third Floor-albumet. Den handler om da han gikk på skolen og folk mobbet ham for klærne hans blant annet. Han synger at han ikke er alene grunnet sin tro på kristendommen og den sangen har fanget mange lyttere. Han framførte den også akustisk på Motion In The Ocean-turnéen i 2006. På Wonderland som er McFlys andre album har han også skrevet en låt, denne gangen sammen med søsteren Vicky. Den handler om da faren forlot familien for en annen kvinne og er en rørende sang på mange måter. Han framførte den med god hjelp av resten av bandet på Wonderland-turnéen i 2005. Jones skrev også en sang som havnet på albumet Motion In The Ocean. Den heter «Walk In The Sun» og handler om alt han lurer på og funderer over. En sang med nydelig gitarspill og vokal.
Jones er som oftest den som spiller sologitar i bandet. Gitarsoloene kommer som perler på en snor og det hender oftere at han synger feil enn at han spiller feil. Han har spilt gitar så lenge han kan huske og begynte først å synge selv i 14-årsalderen. Han var i et band sammen med søsteren og en venn av dem kalt Y2K og var med på et talentshow også.
Baneheia
Baneheia er bymarka nordvest for Kvadraturen i Kristiansand. Nærheten til sentrum av byen, parken Ravnedalen, sykehuset, boligområder, skog, vann, opparbeidede turstier og lysløype har gjort Baneheia til et yndet turområde for byens innbyggere året rundt.
Baneheia ble gitt til byens borgere av Christian IV da byen ble grunnlagt i 1641. Området er på 1,083 mål.
Baneheia ble kjent over hele landet i forbindelse med den såkalte Baneheia-saken. Til tross for at kriminalsaken fra 2000 gav Baneheia herostratisk berømmelse, er det bynære området fremdeles trygt og det mest populære tur- og rekreasjonsområdet i Kristiansand.
Navnet
Nede i byen lå byens reperbane og området rundt som ble kalt Banehaven, og navnet har sin opprinnelse herfra. Ved byens grunnleggelse tilhørte vestre del av Baneheia Grim gård, østre del Eg gård. I dag er vestre del en del av bydelen Grim mens østre del hører til Kvadraturen/Eg.
Utstrekning
Baneheia begrenses av Frobusdalen, Banehaven, Nybyen og Ferjefjellet på bysiden, Egsveien og Egsjordene i øst, Ravnedalen, Ravneheia og Bånetjønn i nord og Grimsmyra, Wergelandsveien og Baneheiveien i vest.
Området nord for Baneheia kalles Bymarka og strekker seg til Strai.
Opprinnelig ble det bynære området avgrenset med et 440 meter langt stein- og torvgjerde fra plassen Solberg under Eg gård til jordene på Grimsmyra under Grim gård. Det var general Oscar Wergeland som fikk bygd gjerdet for å forhindre at den nyplantede skogen skulle bli ødelagt av beiting.
Stampemølle
I 1704 ble det anlagt en stampemølle nede i byen som ble drevet med vann fra Baneheia. Denne virksomheten er opprinnelsen til navnet på de oppdemmede Stampetjønnene: 1., 2. og 3. Stampe.
Vannverk
Byens første vannverk med vannledning til Torvet ble anlagt i Baneheia i 1843 og dammene finnes ennå. Det var vannene Kristianiafjorden samt 1., 2. og 3. Stampe som ble demmet opp.
Rekreasjons- og turområde
Spesielt 3. Stampe (Stampa) er et populært badevann sommerstid med et par fine sandstrender og flere brygger. Vanntemperaturen er høyere og mer stabil enn i sjøen.
På Drageknatten, som har fritt utsyn til hele Kvadraturen og havnen, ble byens første brannvakt med vakthytte (1833–1946) etablert. Herfra ble byens innbyggere varslet med kanoner, rødt flagg om dagen og rød lykt om natten i tilfelle brann. Drageknatten er fremdeles et populært utsiktspunkt.
Lysløypa er i bruk av turgåere og joggere vår og høst, og av skiløpere vinterstid om snøforholdene tillater det. Deler av området har veier som er tilrettelagt for rullestolbrukere.
Fra beitemark til park
Baneheia var lenge beitemark. Den var også fri for skog ettersom byens innbyggere trengte ved. Ved hjelp av garnisonens soldater sørget general Wergeland for at det ble anlagt trapper og veier slik at området ble tilgjengelig, og som igjen plantet skog. I første omgang ble Ravnedalen anlagt som «lystpark» for byens innbyggere.
Garnisonen med 1,200 soldater var i denne tiden forlagt på Grimsmoen. Området kalles nå Grimsmyra eller bare Myra. Det tilstøtende myrområdet i nord som var utsett til anlegg av skytebane ble på Wergelands initiativ forvandlet til en idyllisk park, Ravnedalen. Denne ble bygd av elevene ved underoffiserskolen i perioden fra 1874 til 1878. Garnisonen ble flyttet fra Grimsmoen til Gimlemoen i 1894. I disse sakene opptrådte nok Wergeland mer som formann i Byselskabet enn som øverstkommanderende for garnisonen.
Frøya Fotballklubb
Frøya Fotballklubb (stiftet 20. februar 1995) er en fotballklubb på Frøya i Trøndelag, som spiller 2014-sesongen i 4. divisjon, etter å ha rykket ned fra 3. divisjon etter 2012-sesongen.
Historikk
Klubben ble først til 5. november 1990 ved en avtale mellom Frøya Idrettslag, Nabeita Idrettslag og Sistranda Idrettslag, men ble formelt stiftet 20. februar 1995.
A-laget rykket opp fra 4. divisjon etter 2009-sesongen, og spilte tre sesonger i 3. divisjon før de rykket ned til 4. divisjon igjen etter 2012-sesongen.
Buchanan Street undergrunnsstasjon
Buchanan Street undergrunnsstasjon er en stasjon på Glasgows undergrunnsbane, ved Buchanan Street. Buchanan Street er en populær handlegate, og det kombinert med nærheten til Buchanan busstasjon og Glasgow Queen Street stasjon er faktorer som gjør dette til den undergrunnsstasjonen som er mest brukt. Fra april 2004 til mars 2005 hadde stasjonen 2,54 millioner reisende.
Under moderniseringa i 1977–1980 fikk stasjonen en sideplattform i tillegg til den som er imellom de to sporene. Utenom St Enoch er Buchanan Street den eneste stasjonen med billetthall under bakken. Den eneste overflatestrukturen forbundet med stasjonen er en inngang i glass.
Deler av vogn 41 (fra vognsettet brukt før 1977) bevares i stasjonen.
Youth of Today
Youth of Today var det mest fremtredende straight edge-bandet i New York i andre halvdel av 1980-tallet.
Historie
Vokalist Ray Cappo og gitarist John Porcelly hadde tidligere spilt i Connecticut-bandet Violent Children, men da bandet hadde gått i oppløsning hadde de flyttet til New York City der de, etter eget utsagn, omtrent var de to eneste punkerne som ikke drakk eller benyttet seg av andre rusmidler. Det var på denne bakgrunnen Youth of Today ble grunnlagt, med Graham Philips og Darren Pesce på henholdsvis bass og trommer. Denne besetningen spilte inn 7" EPen Can't Close My Eyes, som ble gitt ut på Positive Force Records. Etter en turné ble Philips og Pesce erstattet med henholdsvis Craig Setari og Tom Carroll, men allerede før innspillingen av LPen Break Down the Walls i 1986 forlot Carroll bandet til fordel for Drew Thomas. På denne utgivelsen, gitt ut på Wishing Well Records, sluttet også Richie Birkenhead til bandet på ekstra gitar.
På denne tiden hadde straight edge for alvor slått rot i New York. En rekke andre straight edge band oppsto i Youth of Todays kjølvann, blant andre Gorilla Biscuits, Side by Side og Bold. Også medlemmene av skinhead-bandet Warzone sluttet på denne tiden seg til straight edge-filosofien. Selv om den opprinnelige straight edge-musikken hadde vært politisk, hadde dette elementet i stor grad forsvunnet fra bevegelsen, men det ble tatt opp igjen i New York-scenen. Youth of Today hadde sanger om rasisme, kvinneundertrykking, dyremishandling og flere andre temaer, i tillegg til mer klassiske straight edge-temaer som samhold og avstandstaken fra alkohol og andre rusmidler.
Etter Break Down the Walls ble det nok en gang rokeringer i bandet. Setari forlot bandet til fordel for Walter Schreifels, mens Mike «The Judge» Ferraro overtok trommestikkene. Denne besetningen holdt det gående til 1987, da bandet ble oppløst, og Cappo dro til India for å «finne seg selv». Der hadde han kommet i kontakt med Hare Krishna-bevegelsen, og da han kom tilbake våren 1988 og Youth of Today kom sammen igjen, nå med Sammy Siegler på trommer, ble dette nok et element i tekstmaterialet. Selv om dette ikke kommer spesielt godt frem på albumet We're Not in This Alone, utgitt på Caroline Records i 1988 er det desto mer fremtredende på bandets avskjedssingel Disengage fra 1990. Cappos stadig sterkere åndelige orientering var også en viktig grunn til at bandet gikk i oppløsning, og etter at bandet var oppløst dannet Cappo Shelter, som hadde en uttalt agenda om å spre krishna-bevissthet.
Mens bandet var oppløst i 1987/88 hadde Porcelly og Judge gitt ut en 7" EP under navnet Judge. Etter at Youth of Today gikk over i historien ble dette et permanent band der også Siegler var med. Judge har siden spilt inn en plate under navnet Mike Judge and Old Smoke. Han er ellers lastebilsjåfør og kjører motorsykkel. Porcelly sluttet seg etter hvert også til Hare Krishna-bevegelsen, og var en periode med i Shelter. Han bor i dag sammen med kone og barn, og har kun musikken som en hobby. Siegler sluttet seg etter Youth of Today til Gorilla Biscuits og senere til Civ. Han har siden spilt i blant annet Limp Bizkit, Glassjaw og Rival Schools United by Fate, og spiller i dag i Nightmare of You. Schreifels fortsatte også i Gorilla Biscuits, og startet siden bandet Quicksand, før han igjen sluttet seg sammen med Siegler i Rival Schools United By Fate. Han spiller i dag i Walking Concert, og har også markert seg som en habil plateprodusent.
Diskografi
I tillegg deltar bandet med to sanger på samleren This is New York Hardcore, Revelation Records 1987.
Thorvald Hansen
Thorvald Hansen (født 15. april 1884 i Oslo, død 14. desember 1946 i Oslo) var en norsk skiløper, med sin spesialitet i kombinert. Han representerte klubben Start i Oslo. Han var også en skifabrikant.
Hansen vant kombinertløpene i Holmenkollen i 1905 og 1909, og ble tildelt Holmenkollmedaljen etter seieren i 1909.
Svalen
Bakgrunn og innhold
Bakgrunnen for diktet er at Henrik Wergelands søster Augusta hadde mistet sin lille datter Alette, som var oppkalt etter sin mormor, Henriks og Augustas mor. Undertittelen er Min Søster Augusta paa Jelsø fortalt.
Diktet er et av Wergelands aller vakreste, og skildrer hvordan dikteren står opp grytidlig om morgenen for å prise Gud og skaperverket, men må innse at en svale likevel var ute før ham. Han ser at svalen bærer to tindrende dråper på spissen av vingene sine, og han undres på hva dråpene skal tjene til:
Rosenbusken på sommerengen forklarer ham at de er ment som lindring for dyp sorg: «Nu svæver den fyrige Utrættelige rastløs ud over Verden, udover Menneskene, forat dryppe sine Balsamdraaber i det dybeste Saar.»
Dikteren følger med visjonært blikk svalens flukt ut over verden mens den leter etter den største sorg som tenkes kan for å lindre denne. Svalen oppfanger ulike former for menneskelig nød, men velger til slutt å skjenke «Trøstens Balsam», til en sørgende mor som har mistet barnet sitt.
Rosenbusken forteller at svalen har søkt ly i buskens indre, og bærer duggdråper fra dens blad på sine vinger. Og idet busken løfter grenene sine, avdekkes en bitteliten grav, der en mor i ensomhet har begravet sitt barn. Busken meddeler at den selv er grodd opp av et frø som er hentet av en svale i Betania, der jomfru Maria en gang sørget over den døde Jesus.
Og dikteren får mer å vite: ««Hvad du har seet» – svarede Rosenbusken med sin skjønneste Knop – «er kun et Billede paa det Himmelske. Svalen bader sig i min straalende Dugg, og fører min duftende Balsam udover Engen, men Trøstens Balsam kommer fra den himmelske Kjærlighed, der omspænder Verden ligesom mit Rosenhegn begrændser denne Mark.»»
Dikteren forstår omsider, og hilser sin søster Augusta med at svalen nok var et himmelsk sendebud og ingen annen enn søsterens egen datter, Alette, som ville bringe himmelsk trøst til sin mor.
Diktet har i mange år tilhørt det faste repertoaret ved Wergelandsstevnet på Tangen i Stange, gjerne fremført av småpiker.
Spesielt populært blant de aller yngste er åpningsstrofen:
Electronic Arts
Electronic Arts (EA) (nasdaq: ERTS) er en amerikansk utvikler, markedsfører, utgiver og distributør av videospill. EA ble etablert i 1982 av Trip Hawkins, og var en pionér innen videospillindustrien. De første årene drev selskapet kun med distribusjon, men startet med å utvikle egne spill på slutten av 1980-tallet og litt senere begynte de også med å lage videospill. Flere av underselskapene til EA har hovedkvarter i Vancouver, Canada.
Utover 1990-tallet kjøpte EA opp andre spillselskap og er idag verdens største uavhengige spilldistributør. De mest populære spillene er sportsspill, spill basert på populære filmer, og etablerte spill som Need for Speed, Medal of Honor, Battlefield-serien, FIFA-serien og The Sims. Electronic Arts har blitt kritisert for sin forretningsførsel og behandling av ansatte.
Flere av Electronic Arts sine datterselskaper jobber sammen for å skape et produkt, spesielt når det er flere språk involvert. Electronic Arts-studioet i Madrid står for å finpusse oversettelsene av nesten alle spillene deres, blant annet norske, tyske, kinesiske (tradisjonell og forenkelt) og tsjekkiske oversettelser av The Sims 4 (utviklet av Maxis), FIFA-serien (EA Sports), Dragon Age-serien (BioWare) og It Takes Two (Hazelight Studios, ikke del av EA).
Potsdamkonferansen
Potsdamkonferansen ble holdt på Cecilienhof slott i Potsdam i Tyskland fra 17. juli til 2. august 1945. Deltakerstatene var Sovjetunionen, Storbritannia og USA, de tre største og mektigste av de seirende allierte som nettopp hadde slått aksemaktene. De tre landene ble representert av Josef Stalin, generalsekretær i Sovjetunionens kommunistiske parti, Winston Churchill og Clement Attlee, statsministre i Storbritannia og Harry S. Truman, president i USA.
Stalin, Churchill og Truman, så vel som Attlee (som erstattet Churchill etter hans valgnederlag) var samlet for å avgjøre hvordan det okkuperte Tyskland skulle administreres. Av målene for konferansen var også organisering av ulike forhold landene imellom etter krigen, spørsmål om fredsavtaler og gjenoppbygging.
Forhistorie
De allierte var allerede ved Casablancakonferansen i januar 1943 blitt enige om å kreve en betingelsesløs kapitulasjon av Tyskland. Med Teherankonferansen i desember 1943 hadde de allierte gjort seg flere og grundigere tanker om hva de skulle gjøre med de tyske områder når Tyskland var beseiret. Noen faste retningslinjer for besettelsespolitikken i de tyske områder ble imidlertid ikke fastlagt. Til gjengjeld var denne konferanse ikke avvisende overfor ideer om en oppsplitting av Tyskland i forskjellige selvstendige nasjoner.
Ved Jaltakonferansen i februar 1945, da Tysklands nederlag var tydelig, ble det oppnådd enighet om de presise grenser for de alliertes okkupasjonssoner. Det ble besluttet å opprette en felles sentralkommisjon som skulle standardisere styringen av de forskjellige okkupasjonssoner. Med dette skritt var ideen oppgitt om et Tyskland oppsplittet i forskjellige uavhengige stater.
Med opphøret av Det stortyske rike ved landets betingelsesløse kapitulasjon den 8. mai 1945 trådte bestemmelsene fra de tidlige konferanser i kraft. De fire besluttet å avholde et møte som skulle presisere felles retningslinjer for okkupasjonspolitikken i de forskjellige soner.
Retningslinjer for besettelsespolitikken i det beseirede Tyskland
Resultatet av konferansen var enighet om felles retningslinjer for den politikk de seirende makter skulle føre i deres respektive okkupasjonssoner. Konferansens resultat er de fem hovedpunkter der gjerne også kalles de fem D-er på engelsk:
Avnazifisering
Avnazifiseringen (tysk: Entnazifizierung) var de alliertes løfte til hverandre om ved forskjellige prosedyrer, rettsprosesser, sanksjoner og forholdsregler å fjerne alle nazistiske elementer fra presse, kultur, administrasjon, domstoler og de politiske sfærer. Gjennom undervisningsprogrammer gjaldt det også å oppdra og forklare tyskerne om de forbrytelser deres land hadde forøvet.
Avnazifiseringen ble praktisert meget forskjellig i de fire okkupasjonssoner.
Demilitarisering
Ved Potsdamkonferansen ble det besluttet å oppløse de tyske væpnede styrker og fjerne alle våpen og våpeninstallasjoner for å fjerne risikoen for alle former for tysk angrep.
Demilitariseringen ble også tolket forskjellig i de forskjellige soner. Under den kalde krigen i midten av 1950-årene fikk både Vest-Tyskland og Øst-Tyskland egne militære styrker.
Truman sa senere i et intervju at målet var å hindre Tyskland igjen å bli en militærmakt som kunne gå til krig.
Demokratisering
For at Tyskland ikke skulle bli en totalitær stat igjen, var det interesse for å skape en demokratisk tradisjon, men bedre enn den som i Tyskland hadde lidd nederlag under Weimarrepublikken. Sovjetunionen, USA og Storbritannia forpliktet seg i Potsdam til å oppbygge stabile, demokratiske institusjoner i sine soner og til å fremelske demokratiske tradisjoner i presse, skoler og samfunn. Utdannelsessystemet skulle innrettes slik at elever lærte noe om demokratiet, og demokratiske partier skulle tillates og hjelpes over hele det besatte Tyskland.
Demontering
Særlig Sovjetunionen hadde lidt hardt under andre verdenskrig, og konferansen besluttet å kompensere landet ved å la det motta enorme mengder materiell og utstyr demontert fra især tysk industri. Et annet sikte med demonteringen var å svekke muligheten for en ny tysk stormakt.
Desentralisering
Konferansen så en stor del av grunnen til Hitlers fremganger i den sentralisering han hadde utnyttet og ytterligere gjennomtrumfet. Den håpet å kunne unngå en ny tysk, sentralistisk storstat ved en regional, føderal struktur.
Tyske østområder
Allerede umiddelbart etter verdenskrigens avslutning begynte Sovjetunionens innlemmelse av deler Øst-Preussen, en innlemmelse de allierte på sovjetisk initiativ var blitt enige om ved andre konferanser. Ved Potsdamkonferansen ble de polske og sovjetiske anneksjoner av tidligere tysk land akseptert av USA og Storbritannia, og Oder-Neisse-linjen ble fastlagt som Tysklands fremtidige østlige grense og Polens vestlige. Polen ble kompensert for områder som landet ble tvunget til å avstå til Sovjetunionen.
Krav til Japan
Japan hadde ennå ikke overgitt seg, og konferansen besluttet å utferdige et felles krav til Japan om å overgi seg betingelsesløst. Dette felles krav kjennes også under navnet Potsdamerklæringen. Sovjetunionen var ikke medunderskriver på denne del av erklæringen og ble ikke tatt med på råd i formuleringen.
Den første vellykkede prøvesprengning av en atombombe skjedde 16. juli. Truman skal ha utsatt møtet med de andre inntil han hadde fått bekreftet at atombomben var klar. Han lot Stalin få vite at USA hadde et helt nytt våpen og dette ønsket Truman trolig å bruke for å styrke USAs forhandlingsposisjon i Potsdam. Atombomben gjorde det også lettere for USA å beseire Japan uten Sovjetunionens hjelp.
Implementering
Enigheten om Potsdamkonferansens hovedpunkter ble relativt hurtig overskygget av motsetninger mellom Sovjetunionen og de tre Vestallierte, av det som gled over i kald krig. En del av de avtalte bestemmelser ble aldri satt ut i livet, blant annet fordi fortolkningen av ordet demokrati var annerledes i Sovjetunionen enn blant de tre andre allierte.
Vømmølåret
Vømmølåret er et album av Vømmøl Spellemannslag, 10års Jubileum i 1984, produsert i 1984 av Åge Aleksandersen.
The National
The National var golfturnering på PGA-touren som ble arrangert fra 2007 til 2018 i Washington, D.C. rundt nasjonaldagen 4. juli. Vertskapet var Tiger Woods og hans Tiger Woods Foundation, og ble de tre første årene lagt til Congressional Country Club.
Liste over ordførere i Sem
Liste over ordførere i Sem viser navn, parti og funksjonsperiode for ordførere i Sem kommune i Vestfold fra innføringen av formannskapslovene i 1837 til sammenslåingen med Tønsberg i 1988.
Lars Widding
Lars-Gustav Axelsson Widding (født 31. oktober 1924 i Umeå, død 3. mars 1994 i Stockholm) var en svensk forfatter og journalist.
Sengevæting
Sengevæting (eller enurese) er ufrivillig urinering i søvne. Det er normalt forekommende hos småbarn, men kan være en kilde til skamfullhet og flauhet når det fortsetter i skolealder eller tenårene.
Primær enurese er når barnet aldri har vært tørt om natten eller ikke ville holdt seg tørt dersom det ikke hadde blitt fulgt på toalettet av en annen person eller har noen tørre netter, men fortsetter å ha minst to våte netter i uka uten noen lange perioder med tørrhet. Sekundær enurese forekommer når et barn gjennomgår en lengre periode med tørrhet og begynner å oppleve nattlig væting igjen. Sekundær enurese er ofte forårsaket av følelsesmessige påkjenninger.
Organismens regulering
Barn oppnår vanligvis nattlig tørrhet gjennom utviklingen av en eller begge av to evner. Det synes å være noen arvelige faktorer som er med og avgjør hvordan og når disse utvikles.
Forekomst
Et anslag fra medisinsk litteratur anslår at 16 til 20 % av alle 5 åringer er sengevætere. Ca 10 % av alle sjuåringer. 1 -2 % av tenåringer. Uten noen aktiv behandling, vil om lag 15 % bli spontant tørre som følge av naturlig utvikling.
Behandling
Desmopressin, er en syntetisk erstatning for den uteblitte utsondringen av antidiuretisk hormon. Desmopressin blir vanligvis brukt i form av smeltetablett. Enten det brukes daglig eller sporadisk virker desmopressin ganske enkelt som en erstatning for antidiuretisk hormon for den enkelte natt uten noen kumulativ effekt.
Trisyklisk antidepressiv reseptbelagte legemidler med antimuskariniske egenskaper (det vil si amitryptilin, imipramin eller nortriptylin) kan benyttes i enkelte tilfeller.
Enkelte psykologer og eksperter anbefaler bruk av nattlige læringsanordninger slik som en sengevætingsalarm som skal hjelpe med å betinge barnet først til å våkne når det opplever fuktighet og etter hvert ved full blære. Suksess ved bruk av alarmer øker og tilbakefall reduseres når det kombineres i programmer som kan inkludere øvelser for blæremuskelen, endringer i kosthold, dannelsen av mentale bilder, stressreduksjon og andre støttende aktiviteter.
Ved bruk av absorberende produkter slik som bleier eller andre produkter som Huggies'-bukser (GoodNites) gjør normalt at barn som tisser i sengen føler seg mindre skamfulle i forbindelse med sine uhell. Selv om disse produktene ikke vil behandle eller kurere sengevæting gjør de det lettere for barna og familiene deres å håndtere saken. En bleie eller pullup er spesielt nødvendig i forbindelse med overnattinger og ved reiser. Et barn som har sengevætingsuhell og ønsker slik beskyttelse bør få lov til å ha det. Bruk av slike produkter bør tilpasses barnets alder og størrelse og bør aldri brukes til å straffe det, gjøre det skamfullt eller frata det en rimelig grad av privatliv.
Bruk av bleier eller engangs treningsbukser slik som Pull-Ups uten noen annen form for behandling blir ikke regnet som uvanlig før etter omtrent 6 til 8 årsalderen. Etter den tid kan andre behandlinger bli brukt med eller uten absorberende produkter, slik som de tidligere nevnte medisiner eller alarmsystem. Sporadisk sengevæting slik som en gang i måneden til en gang i året er normalt for et barn mellom 4 og 16 og ingen grunn til bekymring.
Det er imidlertid et voksende antall individer som uttrykker motstand mot slike produkter som Pull-ups fordi enkelte foreldre opplever at de kan hindre heller enn hjelpe til i prosessen med å bistå ved sengevæting ettersom noen barn synes å behandle dem og også bruke dem som en erstatningsbleie.
Eksperter er generelt enige om at foreldres erkjennelse av at sengevæting ikke er barnets feil i sterk grad øker barnets villighet til å hjelpe til med å arbeide med det. Selv om fysisk avstraffelse historisk har vært den normale metoden for å motivere eldre barn til å slutte å væte seg i søvne, har motstandere av ris frarådet enhver form for korporlig avstraffelse i den hensikt. Straff som inkluderer restriksjoner, erting eller påføring av skam, enten gjennomført eller ved å true om, virker mot sin hensikt. Oppmuntring til å stole på seg selv gjør det mulig for barnet å følge sin egen naturlige og medfødte utvikling for å opparbeide evnen til å holde seg tørr om natten på sine egne betingelser.
Lillebjørn Nilsen
«Lillebjørn» Bjørn Falk Nilsen (født 21. desember 1950 i Oslo) er en norsk sanger, låtskriver og folkemusiker. Han har vært sentral i norsk visesang og musikkliv siden 1960-årene.
Lillebjørn Nilsen er blant annet kjent for låter som «Barn av regnbuen», «Far har fortalt», «Tanta til Beate», «Se alltid lyst på livet», «Stilleste gutt på sovesal 1» og «Alexander Kiellands plass».
Nilsen har turnert i Skandinavia, Frankrike, Sveits, Belgia, Tyskland, Kina og USA.
Nilsen er tildelt seks spellemannpriser, enten som soloartist eller som medlem av en gruppe. Han ble tildelt hedersprisen under Spellemannprisen 2022.
The Young Norwegians
Lillebjørn Nilsen spilte fra 1966 i duoen The Young Norwegians, som besto av ham selv og Bjørn Morisse. Ettersom Bjørn Morisse var den høyeste av de to, fikk han kallenavnet Store-Bjørn, mens Bjørn Nilsen ble kalt Lille-Bjørn. I 1967 begynte Lillebjørn Nilsen på musikklinjen på Hartvig Nissens skole i Oslo. Her traff han Steinar Ofsdal, som ble med i The Young Norwegians. De ga ut noen singler på Troll Records, etterfulgt av albumene Things on our mind og Music. The Young Norwegians ble oppløst i 1968.
1970-årene
Gjennombruddet kom i 1973 da han blant annet ga ut albumet Portrett med med sine egne tekster og melodier. Sist i 1970-årene deltok han i gruppa Ballade! sammen med Lars Klevstrand, Åse Kleveland og Birgitte Grimstad. Han turnerte også ofte med Steinar Ofsdal. Samarbeidet med Hot Club de Norvège og Jon Larsen startet i 1982 med «Tanta til Beate».
Gitarkameratene
Lillebjørn Nilsen dannet i 1988 gruppa Gitarkameratene sammen med Jan Eggum, Halvdan Sivertsen og Øystein Sunde. Samarbeidet tok slutt i 1994 etter to plateutgivelser og omfattende turneer. Det ble gjenopptatt i 2010.
Gitarbok
Han er forfatter av Lillebjørns Gitarbok, som siden 1973 er utkommet i et samlet opplag på 200,000 eksemplarer – det høyeste opplag for noen musikkpedagogisk lærebok eller visebok i Norge noensinne.
Solokarrieren siden 1993
Etter albumet Nære Nilsen (1993) har Lillebjørn Nilsen ikke utgitt eller fremført nye sanger, med unntak av flere bidrag på hyllestalbum til både Vidar Sandbeck (både alene og sammen med Gitarkameratene) og Erik Bye (der han sang visen Anna Lovinda).
Lillebjørn Nilsens holder en årlig sommerkonsert på Rockefeller i Oslo. I 2010-årene har han flere ganger hatt med seg datteren, Siri Nilsen, på scenen på disse konsertene. Siri Nilsen spiller ukulele og synger. I 2017 var Tove Kampestuen Heyerdahl oppvarmingsartist på sommerkonserten, men underveis dukket også Kari Svendsen opp på scenen og fremførte noen av Nilsens sanger.
Lillebjørn Nilsen deltok på Minnemarkeringen i Oslo 22. juli 2012 som var en konsert for ettårsmarkeringen for terrorangrepene i Norge 2011. Han fremførte God Natt Oslo og Barn av regnbuen. Inspirasjonskilder for Lillebjørns Nilsens diktning finner man såvel i norsk folkemusikk som i den amerikanske singer-/songwriter-tradisjonen; Bob Dylan og Pete Seeger er artister som har inspirert ham. Nilsen og Seeger sang sammen på Tønder visefestival i 1990.
Oslo bys kulturpris
I 2005 mottok Lillebjørn Nilsen Oslo bys kulturpris for 2004, bl.a. med begrunnelsen «Lillebjørn Nilsen er den visekunstneren som mer enn noen andre har bidratt til Oslos kultur og dens selvforståelse, identitet og stolthet som storby, i den grad at enkelte uttrykk fra hans tekster har gått inn som alminnelige uttrykk i vårt språk.»
Oljeprisen
Oljeprisen fastsettes ved oljebørsen i London og ved råvarebørsen NYMEX i New York. Som standard for handel med oljelaster brukes spesielle oljekvaliteter som f.eks.
Oljeprisen er et viktig økonomisk rammevilkår etter hvert som samfunnet er blitt oljeavhengig. Energibehovet for transport og oppvarming forplanter seg også til andre deler av næringslivet. Kostnadene ved høy oljepris fører til at konsum av andre varer reduseres.
Historie
Prisen på olje var under $25/fat i september 2003, men august 2005 steg den til over $60/fat. Som et resultat av en stadig svekket dollar fortsatte oljeprisen sin ferd i 2006 og 2007. I januar 2008 brøt den gamle rekordprisen på $100 per fat (lettolje). Inflasjonsjustert oljepris fra desember 1979 var i juni 2006-dollar $100,52.
Bensinprisene nådde «all time high» i etterkant av Katrina-orkanen. Utsalgsprisen var nesten $3,04 per gallon i USA.
Oljeprisen steg kraftig første halvår i 2008 og nådde over $130, da den snudde og raste ned til under $40 i november 2008.
Under er en tabell over gjennomsnittlig årlig oljepris for oljekvalitetene Dubai (1970–1985 Arabian Light), Brent (1976–1983 Forties), Nigerian Forcados og WTI (West Texas Intermediate crude oil) i amerikanske dollar per fat:
Olje og politikk
Fallet i oljeprisen i andre halvdel av 2008 skyldtes finanskrisen som slo inn på lavere oljeforbruk og resesjon i flere verdensdeler.
Priselastisitet
Prisen på olje har tradisjonelt vært satt av OPEC. Redusert tilførsel av olje fra OPEC, og da spesielt Saudi-Arabia, har i enkelte perioder i historien ført til en ekstrem prisoppgang. Dette har vært relativt korte perioder, da prisen ellers har vært stabil. Verdensøkonomien har tilpasset seg oljeprisen enten den har vært høy eller lav, mens endringer i oljeprisen har ført til politiske og økonomiske omveltninger som ingen har unngått å merke.
William Herschel
William Herschel (født 15. november 1738, død 25. august 1822) var en tysk-britisk astronom og komponist.
Han ble født i Hannover i Tyskland under navnet Friedrich Wilhelm Herschel, og endret navn etter at han flyttet til Storbritannia. Den britiske kongen stammet fra Hannover, som han også hersket over, og mange av kongens landsmenn fra Hannover dro til hoffet i Storbritannia. I 1782 ble han utnevnt til Astronomer Royal. Herschel er kjent for oppdagelsen av planeten Uranus i 1781, to av månene til Uranus i 1787 (Titania og Oberon), samt infrarød stråling (ca. 1800).
Oljeprisen
Priselastisitet
De senere årene er betydningen av OPEC redusert av flere årsaker. Produksjonen utenfor OPEC utgjør halvparten av verdens energibehov og er økende, samtidig som store funn av olje i Afrika og Asia mer enn dekker opp for den økende etterspørselen. Den høye oljeprisen har gjort alternative energikilder lønnsomme og vil etter hvert dekke en større del av verdens energibehov.
’N Sync
'N Sync var et amerikansk boyband.
Justin Timberlake flyttet til Orlando med moren sin for å skaffe seg bedre showbusiness-erfaring. Der møtte han JC Chasez, Chris Kirkpatrick, Lance Bass og Joey Fatone i 1996, og sammen dannet de popgruppa 'N Sync.
Etter å ha laget noen sanger, reiste de til Europa for å turnere. 'N Sync slo gjennom med singlene «I want you back» og «Tearin' up my heart». Deres selvtitulerte debutalbum fra 1997 solgte over ti millioner eksemplarer. Gruppa nådde andreplassen på hitlistene med albumet No Strings Attached. 'N Sync har solgt ca. 72 millioner album verden over. 'N Sync. Gruppen ligger (per. 2018)på 60. plass på listen over mest solgte grupper/artister gjennom alle tider. De holdt på i hele syv år før det tok slutt. I 2005 kom albumet Greatest Hits.
Bačka Palanka
Bačka Palanka (serbisk kyrillisk: Бачка Паланка, slovakisk: Báčska Palanka, ungarsk: Bácspalánka, tysk: Plankenburg, tyrkisk: Küçük Hisar), er en bykommune ved Donau sør i Okrug Južna Bačka i provinsen Vojvodina nord i Serbia, på grensen til Kroatia.